06/08/2021 | Administración LocalMunicipal
Ferrol
Deportes
Modificación do Plan estratéxico de subvencións do Concello de Ferol 2021-2023 mediante o recoñecemento da concesión directa de subvencións nas liñas correspondentes á Área de Cultura, Promoción de Deporte e Educación

DON LEOPOLDO MOURE GARCÍA, SECRETARIO XERAL DO EXCMO. CONCELLO DE FERROL. CERTIFICO: Que a Xunta de Goberno Local, en sesión celebrada o día 02 de agosto de 2021, adoptou, entre outros, o seguinte acordo: “3.–PROPOSTA DE MODIFICACIÓN DO PLAN ESTRATÉXICO DE SUBVENCIÓNS CONCELLO DE FERROL 2021-2023 MEDIANTE O RECOÑECEMENTO DA CONCESIÓN DIRECTA DE SUBVENCIÓNS NAS LÍÑAS CORRESPONDENTES Á ÁREA DE CULTURA, PROMOCIÓN DE DEPORTE E EDUCACIÓN. (EXPEDIENTE CIVIDAS 2021026608). Examinada a proposta que eleva o Concelleiro Delegado de Deportes, que textualmente di: “A xefatura de servizo da Área de Cultura, Educación, Universidade, Deportes e Turismo emitiu informe en data 30-07-2021 que textualmente indica: “ASUNTO: Modificación do Plan estratéxico de subvencións concello de ferrol 2021-2023 mediante o recoñecemento da concesión directa de subvencións nas líñas correspondentes á Área de Cultura, Promoción de deporte e Educación. ANTECEDENTES I.–Atendendo a oportunidades xurdidas nos sectores deportivos e culturais, o concelleiro delegado ordenou a tramitación de subvencións directas nos termos do art.22.2. c da lei xeral de subvencións, Lei 38/2003. II.–O Plan estratéxico de subvencións do Concello de Ferrol para o periodo 2021-2023 non recolle de forma expresa dito réxime de outorgamento en relación ás líñas estratéxicas 3 (Cultura, leces e actividades festivas), líña estratéxica 4 (Promoción do deporte) e líña estratéxica 5 (Educación). CUESTIÓNS OBXECTO DE ANÁLISE I.–Procedencia da incorporación de dito sistema de outorgamento. O Plan estratéxico citado, nos seus principios xerais, cuestión incluída dentro do título denominado Aspectos estratéxicos do plan, recoñece a posible concesión directa das subvencións de forma expresa. De igual forma, no apartado Beneficiarios e procedimento de concesión, estabrécese, tamén de forma expresa, como un dos tipos de procedimento para a concesión de subvencións as “subvencións concedidas de forma directa por razóns de interese público, social, económico ou humanitario ou outras debidamente xustificadas que dificulten a súa convocatoria pública”. Polo tanto existe un recoñecemento expreso dentro do Plan estratéxico ao réxime de subvencións directas derivado do art.22.2. c da Lei 38/2003. Nembargantes, dentro das líñas antes referidas, non se fai mención a dita modalidade de outorgamento, polo que, para garantir a máxima transparencia parece oportuno incluir dito sistema de outorgamento nas líñas antes citadas, coa fin de atender á vontade antes referida por parte da concellería delegada. II.–Cuestións de procedimento. O Plan estratéxico recoñece no seu epígrafe 4 (“competencia para a súa aprobación”) as modificacións puntuais do plan, indicando que o órgano competente para a súa aprobación será a Xunta de Goberno local, correspondendo a súa aprobación ao responsable da Área afectada. Por último, indica que as modificacións serán publicadas no Portal de transparencia da web municipal, Boletín oficial da provincia e no Sistema nacional de publicidade de subvencións e axudas públicas.”. En base a ditas consideracións, o citado informe propón á Xunta de Goberno local a adopción do seguinte acordo: Modificar o Plan estratéxico de subvencións do Concello de Ferrol periodo 2021-2023 no relativo ao seu anexo e con efectos para as líñas estratéxicas 3 Cultura, lecer e actividades festivas (LS 3.1.; LS 3.2. e LS 3.3.), 4 Promoción de deporte (LS 4.1. e LS 4.2.) e 5 Educación (L. S. 5.2. e L. S. 5.3.), incorporando ás mesmas a posibilidade do outorgamento da subvención de forma directa, nos termos do art.22.2. c da Lei 38/2003, de xeito que a súa redacción resultante é a seguinte: Liña estratéxica 3.–Cultura, lecer e actividades festivas. LS 3.1. Subvencións dirixidas ás entidades sen ánimo de lucro do Concello de Ferrol para a organización de actividades culturais. …. …. LS 3.2. Subvencións dirixidas á entidades sen ánimo de lucro do Concello de Ferrol para a promoción e fomento da cultura. …. …. LS 3.3. Subvencións dirixidas ás entidades sen ánimo de lucro do Concello de Ferrol para organización de festexos populares. …. …. Liña estratéxica 4.–Promoción do deporte. LS 4.1. Subvencións dirixidas ás entidades deportivas do Concello de Ferrol para a participación en competicións, actividades deportivas ou realización de eventos deportivos. …. …. LS 4.2. Subvencións dirixidas ás entidades deportivas do Concello de Ferrol. …. Liña estratéxica 5.–Educación. LS 5.2. Axudas a entidades educativas e doutra tipoloxía para a realización de accións educativas. …. …. LS 5.3. Axudas a entidades educativas e persoal investigador: persoas ou grupos. …. …. En todo caso, a dito sistema de outorgamento, seralle de aplicación o resto de contidos das líñas para a que se incorpora.” A Xunta de Goberno Local, en votación ordinaria e por unanimidade, acordou a aprobación da proposta anteriormente transcrita.” E para que conste e ós efectos correspondentes, expídese a presente, de orde e co Visto e Prace do Iltmo. Sr. Alcalde, coa reserva á que fai referencia o artigo 206 do Regulamento de Organización, Funcionamento e Réxime Xurídico das Corporacións Locais, no Pazo Municipal de Ferrol, na data que figura na sinatura electrónica. Ferrol, 2 de agosto de 2021. V.º e Pr. ALCALDE ACCIDENTAL Antonio Golpe Díaz